بكركى

بكركى قريه بتتبع قضاء مدينه جونيه فى لبنان, بتضم مركز البطريركية المارونية لسائر المشرق و محل اقامة البطريرك المارونى فى الشتا و اللى انتقل من وادى قاديشا. بكركى هيا عاشر مقر للبطريركيه المارونيه بعد انطاكيه. دير بكركى سنة 1703 بنى الشيخ خطار الخازن دير بكركى و كان كنيسه صغيره و جنبها بيت للكاهن و ف سنة 1730 اتسلمه الرهبان الانطونيين بعدها سنة 1750 اتسلمه المطران جرمانوس صقر و الراهبه هنديه عجيمى عشان يكون مقرا لأخوية قلب يسوع اللى أتلغيت ببراءة رسولية ف 1779، و قضت بتحويل دير بكركى لخير الطائفة المارونية. الكرسى البطريركى المارونى اعتبر المجمع المارونى دير بكركى تابع لكرسى قنوبين و فى سنة 1823 بقى كرسى بطريركى لفصل الشتا. سنة 1890 رممه البطريرك يوحنا الحاج و ضاف ليه قسم من الطابق السفلى و الطابق العلوى بكامله و هوا من تصميم الأخ ليونار اللعازارى و كمان رممه سنة 1970 البطريرك بولس المعوشى. اتبنت البوابه البرانيه سنة 1982 ف عهد البطريرك انطونيوس خريش. سنة 1995 ضاف ليه البطريرك نصر الله بطرس صفير جناح لحفظ الأرشيف و يكون متحف خاص بالكرسى البطريركى كمان أنشأ مدافن للبطاركة و زين الكنيسة بشبابيك مزخرفة. بطاركة بكركى اتعاقب على الكرسى البطريركى فى الديمان فى الصيف و بكركى فى الشتا عشر بطاركة هما: يوسف حبيش من ساحل علما (1823 – 1845) يوسف راجي الخازن من عجلتون (1845 – 1854) بولس مسعد من عشقوت (1854 – 1890) يوحنا الحاج من دلبتا (1890 – 1898) الياس الحويّك من حلتا (1899 – 1931) انطون عريضه من بشري (1932 – 1955) بولس المعوشي من جزين (1955 – 1975) انطونيوس خريش من عين ابل (1975 – 1986) نصرالله بطرس صفير من ريفون (1986-2011) بشارة الراعي من حملايا (2011). المراجع